Deza

Iste articlo ye sobre un municipio castellanoleyonés en a provincia de Soria; ta atros usos, se veiga Deza (desambigación).

Deza ye un municipio d'a provincia de Soria (Castiella y Leyón), situato en a muga de Soria y Zaragoza.

A suya población ye de 246 habitants (2014), en una superficie de 117,76 km² y una densidat de 2,08 hab/km².

 Cheografía 
A localidat de Deza ye situada a piet d'as sierras de Miñana y Deza, a lo sud-ueste y en a val d'o río Algadir, tamién conoixiu como río Deza. Os lugars de Miñana y d'Alameda perteneixen a lo termin municipal de Deza dende 1966.

 Mugas 
O termin municipal de Deza muga con Almazul, Quiñonería, Carabantes, Ciuela y Torlengua en a provincia de Soria y con Bordalba, Bichuesca y Turrillo en a provincia de Zaragoza.

 Historia 
O 27 d'agosto de 1429 as tropas d'a Corona d'Aragón prenioron Deza y la saqueyoron. D'acuerdo con as costumbres de guerra d'ixos tiempos os musulmans de l'alchama de Deza fuoron vendius como esclavos en Zaragoza Manuel Gómez de Valenzuela: Esclavos en Aragón (siglos XV a XVII). Institución Fernando el Católico, 2014. ISBN 978-84-9911-285-5. p 37.. A presa de Deza estió un episodio adintro d'a intervención aragonesa en a "guerra d'os Infants d'Aragón", con una ofensiva que dende Fariza entró en Castiella dica Siguenza y Hita, y con combates en a zona de muga entre lo Reino de Castiella y lo Reino d'Aragón. O tractau de Majano (1430) posó fin a la intervención aragonesa en esta guerra.

 Toponimia 
En a Edat Meya s'escribiba Baza.

 Referencias 

Categoría:Municipios de Soria que mugan con Aragón